ડેવલપરના માણસો હૉસ્પિટલમાં આ પરિવારના સભ્યો સાથે વાત કરવા આવ્યા હતા, પરંતુ ‘મિડ-ડે’ સાથે વાત કરવાનું ટાળ્યું હતું. ગુસ્સાથી આ માણસોએ કહ્યું હતું કે આ એક ઍક્સિડન્ટ માત્ર છે. રવિવારે પરોઢે આ પરિવારને સારવાર માટે નાયર હૉસ્પિટલમાં લાવવામાં આવ્યો હતો. હૉસ્પિટલના ડેપ્યુટી ડીનના જણાવ્યા પ્રમાણે બે વ્યક્તિ તો મૃત હાલતમાં જ લાવવામાં આવી હતી; પરંતુ મનીષને માથામાં ગંભીર ઈજા હોવાથી હૉસ્પિટલમાં તરત જ સઘન સારવાર શરૂ કરવામાં આવી હતી, પણ તેને બચાવી શકાયો નહોતો અને રવિવારે સાંજે તેનું મોત થયું હતું.